Die saak wat die afgelope week die aandag van Suid Afrikaners in beslag neem is misdaad en die ontstellende omvang daarvan.
“Staatskaping” verwys na die bronne, veral geld wat vir eie belang aangewend word. Die koffers van ons land word leeg gesteel, die samelewing word verarm en ŉ hele string sosiaal maatskaplike gevolge kom in plek.
“Staatskaping tans gaan egter oor veel meer as geld”. Daar is bykans geen samelewingsverband wat nie daardeur geraak word nie. Die strukture is besig om te krummel en ons gaan ons onder die rommel bevind as ons nie betyds wakker word nie. Ons psige is gekaap, ons toekoms word gesteel, ons hoop word verydel, ons word gevange gehou.
Solank as wat ons elkeen na die veiligheid van ons eie nessie terugkeer, die kop skud oor die onreg wat in die land plaasvind, die alarm aanskakel en ons troos dat ons hopelik veilig is, more in ons mooi motor werk toe ry met die wete dat die meetsnoere vir ons in lieflike plekke geval het terwyl meer as die helfte van Suid Afrika in desperate armoede leef, is die atmosfeer vir ŉ wonderwerk nie daar nie.
Daarmee wil ek nie vir ŉ enkele oomblik suggereer dat ŉ mens nie die mooi in die lewe mag geniet nie.
So wat staan ons te doen Wanda. Ons het ons saamtrekke gehad, verskeie daarvan. Ons het gebid, selfs ŉ miljoen mense bymekaar. Ons het bely, die teksvers as my volk is in die gedagte ingeskryf.